CELEX: 32022R1308
Language: sl
Date: 2022-07-26 00:00:00
Title: Izvedbena uredba Sveta (EU) 2022/1308 z dne 26. julija 2022 o izvajanju Uredbe (EU) 2016/44 o omejevalnih ukrepih zaradi razmer v Libiji

27.7.2022   
               
               
                  SL
               
               
                  Uradni list Evropske unije
               
               
                  L 198/1
               
            
         IZVEDBENA UREDBA SVETA (EU) 2022/1308
         z dne 26. julija 2022
         o izvajanju Uredbe (EU) 2016/44 o omejevalnih ukrepih zaradi razmer v Libiji
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (1) ter zlasti člena 21(2) in (6) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. januarja 2016 sprejel Uredbo (EU) 2016/44.
                  
               
                     (2)
                  
                  
                     Svet je na podlagi člena 21(6) Uredbe (EU) 2016/44 pregledal seznama fizičnih in pravnih oseb, subjektov ali organov iz Priloge III k navedeni uredbi.
                  
               
                     (3)
                  
                  
                     Svet je sklenil, da bi bilo treba vnos za eno osebo, ki je pokojna, črtati, in da bi bilo treba ohraniti omejevalne ukrepe proti vsem drugim fizičnim in pravnim osebam, subjektom ali organom na seznamih iz Priloge III k Uredbi (EU) 2016/44. Poleg tega bi bilo treba za dve osebi posodobiti razloge za uvrstitev na seznam in podatke za ugotavljanje identitete.
                  
               
                     (4)
                  
                  
                     Uredbo (EU) 2016/44 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga III k Uredbi (EU) 2016/44 se spremeni v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. julija 2022
            
               
                  Za Svet
               
               
                  predsednik
               
               J. SÍKELA
            
         
         
            (1)  UL L 12, 19.1.2016, str. 1.
      
      
         
            PRILOGA
            Priloga III (Seznam fizičnih in pravnih oseb, subjektov ali organov iz člena 6(2)) k Uredbi (EU) 2016/44, del A (Osebe), se spremeni:
            
                        (a)
                     
                     
                        vnos 20 (AL-WERFALLI, Mahmoud Mustafa Busayf) se črta;
                     
                  
                        (b)
                     
                     
                        vnos 15 (AL QADHAFI, Quren Salih Quren) se nadomesti z naslednjim:
                        
                                    „15.
                                 
                                 
                                    AL QADHAFI, Quren Salih Quren
                                    Vzdevek: Akrin Akrin Saleh, Al Qadhafi Qurayn Salih Qurayn, Al Qadhafi Qu'ren Salih Qu'ren, Salah Egreen
                                 
                                 
                                    Spol: moški
                                 
                                 
                                    Nekdanji libijski veleposlanik v Čadu. Iz Čada je odšel na območje Sabha. Neposredno je sodeloval pri novačenju in koordiniranju najemniških vojakov za režim pokojnega Moamerja Gadafija.
                                    Tesno povezan z nekdanjim režimom Moamerja Gadafija.
                                    Član Ljudske fronte za osvoboditev Libije, milice in politične stranke, zveste pokojnemu Moamerju Gadafiju. Vpleten v spodkopavanje uspešne izvedbe politične tranzicije v Libiji z nasprotovanjem ZN in spodkopavanjem političnega procesa, ki ga ti podpirajo, tudi libijskega foruma za politični dialog, s čimer še naprej ogroža mir, stabilnost in varnost v Libiji.
                                 
                                 
                                    12.4.2011“
                                 
                              
                  
                        (c)
                     
                     
                        vnos 22 (PRIGOZHIN, Yevgeniy Viktorovich) se nadomesti z naslednjim:
                        
                                    „22.
                                 
                                 
                                    Yevgeniy Viktorovich PRIGOZHIN
                                    (Евгений Викторович Пригожин)
                                 
                                 
                                    Datum rojstva: 1. junij 1961
                                    Kraj rojstva: Leningrad, nekdanja ZSSR (zdaj Sankt Peterburg, Ruska federacija)
                                    Državljanstvo: rusko
                                    Spol: moški
                                 
                                 
                                    Yevgeniy Viktorovich Prigozhin je ruski poslovnež, ki ima tesne vezi, tudi finančne, s skupino Wagner Group, zasebnim vojaškim subjektom brez pravne osebnosti s sedežem v Rusiji.
                                    S tem Prigozhin sodeluje v dejavnostih Wagner Group v Libiji, ki ogrožajo mir, stabilnost in varnost v državi, ter jim zagotavlja podporo.
                                    Podjetje Wagner Group je zlasti vpleteno v večkratne in ponavljajoče se kršitve embarga na orožje v Libiji, ki je bil uveden z RVSZN 1970 (2011) in prenesen v člen 1 Sklepa (SZVP) 2015/1333, vključno z dobavo orožja in napotitvijo plačanih vojakov v Libijo v podporo libijski nacionalni vojski. Podjetje Wagner Group je sodelovalo v več vojaških operacijah proti vladi narodne enotnosti, ki jo podpira ZN, ter prispevalo k rušenju stabilnosti v Libiji in ogrožanju mirovnega procesa.
                                 
                                 
                                    15.10.2020“